BANPU คาดปี 60 ปริมาณขายถ่านหินโต-ราคาขายขยับขึ้น รับนโยบาย “ทรัมป์”
BANPU คาดปี 60 ปริมาณขายถ่านหินโต-ราคาขายขยับขึ้น รับอานิสงส์นโยบาย "ทรัมป์"
28 พ.ย. 2559

บริษัท บ้านปู จำกัด (มหาชน) หรือ BANPU ระบุว่า บริษัทคาดว่าในปี 60 ปริมาณขายถ่านหินจะสูงกว่าปีนี้ที่มีปริมาณขายราว 45 ล้านตัน ส่วนหนึ่งน่าจะได้รับผลดีจากนโยบายของนายโดนีลด์ ทรัมป์ ว่าที่ประธานาธิบดีคนใหม่ของสหรัฐที่จะสนับสนุนการใช้พลังงานจากถ่านหินมากขึ้น ซึ่งบริษัทได้ทำสัญญาขายล่วงหน้าถ่านหินไปแล้วราว 40% และคาดว่าช่วงต้นปีหน้าจะเพิ่มเป็น 80%
ด้านราคาขายถ่านหินในปี 60 ก็น่าจะขยับขึ้นมาอยู่ที่เฉลี่ย 75-85 เหรียญสหรัฐ/ตัน หลังจากราคาทรุดตัวลงอย่างต่อเนื่องกว่า 3 ปี ซึ่งขณะนี้ผ่านจุดต่ำสุดไปแล้ว
โดยบริษัทยังเตรียมสรุปการเจรจาซื้อเหมืองถ่านหินแห่งใหม่ในอินโดนีเซียใกล้กับแหล่งเดิม เพื่อผลักดันอายุของปริมาณสำรองถ่านหินให้เพิ่มขึ้นมาที่ 15 ปี จากปัจจุบันอยู่ที่ 8 ปี คาดว่าจะมีความชัดเจนในปี 60